Lomžos katedros kapinės

Lomžos katedros kapinės () – katalikų, protestantų ir stačiatikių kapinės esančios Lomžos mieste. Kapinės įkurtos 1797 metais. Kapinėse yra daug įvairių architektūros stilių paminklų: klasicizmo, neoklasicizmo, neogotikos, elektikos ir neorenesansiniai. 1985 m. vasario 25 d. kapinės įtrauktos į Palenkės vaivadijos saugomų istorijos paminklų sąrašą. Žymiausi žmonės palaidoti kapinėse yra lenkų botanikas Jokūbas Ignacas Vaga, lietuvių-lenkų rašytojas Feliksas Bernatovičius, lenkų teisininkas Marian Śmiarowski, gydytojas archeologas Alfons Budziński ir pirmasis Lomžos miesto prezidentas Klemens Szczawiński. Taip pat kapinėse palaidoti įvairūs vyskupai, karininkai, teisininkai, turtingi miesto gyventojai ir abiejų pasaulinių karų kareiviai.

 Literatūra 

 Z kształtów cienia: dwieście lat łomżyńskiego cmentarza, Towarzystwo Przyjaciół Ziemi Łomżyńskiej, Łomża 2001, ISBN 8391203735

Kategorija:Lomžos kapinės
Kategorija:Lomžos paveldosauginiai paminklai
Kategorija:Katalikų kapinės Palenkės vaivadijoje